ddrg/super_eurlex huggingface dataset:
KOMMISSIONENS FORORDNING (EF) Nr. 2783/95 af 1. december 1995 om ændring af forordning (EF) nr. 1600/95 om gennemførelsesbestemmelser for ordningen med tillægsimport for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1538/95 (2), særlig artikel 13, stk. 3, og artikel 16, stk. 4,

under henvisning til Rådets forordning (EF) nr. 3383/94 af 19. december 1994 om visse gennemførelsesbestemmelser til Europa-aftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side (3), særlig artikel 1, og

ud fra følgende betragtninger:

Enkelte varebeskrivelser af ost i bilag IV til Kommissionens forordning (EF) nr. 1600/95 (4), senest ændret ved forordning (EF) nr. 1981/95 (5), er ufuldstændige; de bør derfor suppleres med virkning fra den 1. juli 1995;

som led i interimsaftalen mellem Det Europæiske Fællesskab og Republikken Bulgarien, der trådte i kraft den 31. december 1993, afgav EF en unilateral erklæring, som fastsatte, at ost af fåremælk med oprindelse i Bulgarien og indført til EF kunne have et indhold af komælk på højst 3 % i en periode på atten måneder; hensigten hermed var at give den bulgarske industri en overgangsperiode, så den kunne tilpasse sig kravene i Kommissionens forordning (EØF) nr. 690/92 af 19. marts 1992 om en referencemetode til påvisning af komælkskasein i fåremælksost (6); det er efter anmodning fra Republikken Bulgarien med henblik på at kunne gennemføre erklæringens mål aftalt at forlænge anvendelsesperioden for denne undtagelse indtil slutningen af 1995; følgelig må bilag IV til forordning (EF) nr. 1600/95 ændres, så denne aftale kan iværksættes med virkning fra den 1. juli 1995;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I bilag IV til forordning (EF) nr. 1600/95 foretages følgende ændringer:

a) løbenr. 3, 4, 8 og 9 affattes som følger:

>TABELPOSITION>

b) som fodnote (6) tilføjes følgende:

»(6) For ost fremstillet af fåremælk med oprindelse i Bulgarien accepteres et indhold af komælk på højst 3 % indtil den 31. december 1995.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 148 af 30. 6. 1995, s. 17.

(3) EFT nr. L 368 af 31. 12. 1994, s. 5.

(4) EFT nr. L 151 af 1. 7. 1995, s. 12.

(5) EFT nr. L 191 af 12. 8. 1995, s. 21.

(6) EFT nr. L 74 af 20. 3. 1992, s. 23.
KOMMISSIONENS FORORDNING (EF) Nr. 2778/95 af 30. november 1995 om undtagelse fra forordning (EØF) nr. 3886/92 om gennemførelsesbestemmelser for præmieordningerne for oksekød, for så vidt angår ansøgninger om præmie i Sverige for kalenderåret 1995

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 2417/95 (2), særlig artikel 4b, stk. 3a, og artikel 4d, stk. 1a, og

ud fra følgende betragtninger:

I artikel 9 i Kommissionens forordning (EØF) nr. 3886/92 (3), senest ændret ved forordning (EF) nr. 1850/95 (4), er det fastsat, at producenten, for at kunne modtage den særlige præmie ved slagtning, skal indgive en erklæring om deltagelse, inden den første ansøgning om præmie indgives for samme kalenderår; i forordningens artikel 24, stk. 2, er det fastsat, at ansøgningerne om ammekopræmie kan indgives inden for en samlet periode på seks måneder i løbet af et kalenderår; en række svenske producenter, der ikke var bekendte med de nye bestemmelser efter tiltrædelsen af Den Europæiske Union, har indgivet ansøgning om den særlige præmie, uden først at have afgivet en erklæring om deltagelse, og/eller de har forvekslet ansøgningen om ret til ammekopræmie med den egentlige præmieansøgning; ved udløbet af perioden på seks måneder har producenterne derfor ikke indgivet præmieansøgninger;

der bør tillades midlertidige undtagelser for kalenderåret 1995 fra nævnte artikel 9 og artikel 24, stk. 2, i forordning (EØF) nr. 3886/92 for at undgå, at de pågældende svenske producenter lider et tab, der ikke står i et rimeligt forhold til undladelsen;

denne forordning bør træde i kraft så hurtigt som muligt, for at de svenske producenter kan reagere rettidigt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Uanset artikel 9 i forordning (EØF) nr. 3886/92 kan svenske producenter indgive erklæring om deltagelse for kalenderåret 1995 efter indgivelsen af ansøgning om den særlige præmie, men inden den 31. december 1995. Sverige træffer foranstaltninger for at undgå misbrug.

Artikel 2

Uanset artikel 24, stk. 2, i forordning (EØF) nr. 3886/92 kan Sverige for ansøgninger om ammekopræmier fastsætte en ny ansøgningsperiode for 1995 efter den samlede periode på seks måneder. Sverige træffer de yderligere kontrolforanstaltninger, der er nødvendige for at undgå, at der ydes to præmier for samme dyr.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 248 af 14. 10. 1995, s. 39.

(3) EFT nr. L 391 af 31. 12. 1992, s. 20.

(4) EFT nr. L 177 af 28. 7. 1995, s. 45.
KOMMISSIONENS FORORDNING (EF) Nr. 2749/95 af 28. november 1995 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 1762/95 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 1. december 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. november 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 171 af 21. 7. 1995, s. 8.

BILAG

>TABELPOSITION>
KOMMISSIONENS FORORDNING (EF) Nr. 2751/95 af 29. november 1995 om fastsættelse af, i hvilken udstrækning ansøgninger om importrettigheder for køer og kvier af bestemte bjergracer i henhold til forordning (EF) nr. 2483/95 kan imødekommes

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 2483/95 af 25. oktober 1995 om åbning og forvaltning af et toldkontingent for køer og kvier af bestemte alpine racer og bjergracer, ikke bestemt til slagtning, med oprindelse i bestemte tredjelande, for perioden fra den 1. juli til den 31. december 1995 (1), ændret ved forordning (EF) nr. 2671/95 (2), særlig artikel 4, og

ud fra følgende betragtninger:

Ifølge artikel 2, stk. 2, første afsnit, i forordning (EF) nr. 2483/95 fordeles de mængder, der er forbeholdt de traditionelle importører, i forhold til de indførsler der fandt sted i perioden fra den 1. juli 1992 til den 30. juni 1995 eller i forhold til de mængder, der ansøges om, hvis disse er mindre end indførslerne i nævnte periode;

for så vidt angår de erhvervsdrivende, der er omhandlet i forordning (EF) nr. 2483/95, artikel 2, stk. 2, andet afsnit, sker fordelingen i forhold til det antal dyr, de har ansøgt om; da der er ansøgt om flere dyr, end der er til rådighed, skal der anvendes en standardprocentsats for nedsættelse -

UDSTEDT FØLGENDE FORORDNING:

Artikel 1

Ansøgninger om importrettigheder, der er indgivet i henhold til forordning (EF) nr. 2483/95, imødekommes i følgende omfang:

a) 2,98 % af de i perioden 1. juli 1992 til 30. juni 1995 indførte mængder eller af de ansøgte mængder, hvis disse er mindre end indførslerne i ovenstående periode for de importører, der er omhandlet i artikel 2, stk. 1, litra a), i forordning (EF) nr. 2483/95

b) 2,22 % af de mængder, der er ansøgt om af de erhvervsdrivende, som er omhandlet i artikel 2, stk. 1, litra b), i forordning (EF) nr. 2483/95.

Artikel 2

Denne forordning træder i kraft på dagen for dens offentliggøres i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 256 af 26. 10. 1995, s. 13.

(2) EFT nr. L 275 af 18. 11. 1995, s. 11.
KOMMISSIONENS FORORDNING (EF) Nr. 2745/95 af 28. november 1995 om berigtigelse af forordning (EF) nr. 2266/95 og (EF) nr. 2267/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2699/93 af 30. september 1993 om gennemførelsesbestemmelser for anvendelse i æg- og fjerkrækødsektoren af den ordning, der er fastsat i de interimsaftaler, som Fællesskabet har indgået med Polen, Ungarn og den tidligere Tjekkiske og Slovakiske Føderative Republik (1), senest ændret ved forordning (EF) nr. 2416/95 (2), særlig artikel 4, stk. 5,

under henvisning til Kommissionens forordning (EF) nr. 1559/94 af 30. juni 1994 om gennemførelsesbestemmelser for anvendelse i æg- og fjerkrækødsektoren af den ordning, der er fastsat i de interimsaftaler, som Fællesskabet har indgået med Bulgarien og Rumænien (3), senest ændret ved forordning (EF) nr. 2252/95 (4), særlig artikel 4, stk. 5, og

ud fra følgende betragtninger:

Ved Kommissionens forordning (EF) nr. 2266/95 (5) og (EF) nr. 2267/95 (6) blev det fastsat, hvilke mængder æg og fjerkrækød der er til rådighed i forbindelse med de ordninger, der er fastsat i aftalerne mellem Fællesskabet på den ene side og Polen, Ungarn, Tjekkiet, Slovakiet, Rumænien og Bulgarien på den anden side;

der er konstateret fejl i angivelsen af perioden for indgivelse af ansøgninger om importlicenser og i den mængde, der er til rådighed for bestemte produktgrupper; de pågældende forordninger bør derfor berigtiges -

UDSTEDT FØLGENDE FORORDNING:

Artikel 1

1. I artikel 1, stk. 2, i forordning (EF) nr. 2266/95 og (EF) nr. 2267/95 ændres »perioden 1. januar til 31. marts 1996« til »december 1995«.

2. I bilag II ændres beløbene »5 513,50« og »1 750,00« ud for gruppe nr. 4 og 7 til henholdsvis »6 812,00« og »2 100,00«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 245 af 1. 10. 1993, s. 88.

(2) EFT nr. L 248 af 14. 10. 1995, s. 28.

(3) EFT nr. L 166 af 1. 7. 1994, s. 62.

(4) EFT nr. L 230 af 27. 9. 1995, s. 12.

(5) EFT nr. L 231 af 28. 9. 1995, s. 13.

(6) EFT nr. L 231 af 28. 9. 1995, s. 16.
RÅDETS FORORDNING (EF) Nr. 2735/95 af 27. november 1995 om forlængelse af gyldigheden af den midlertidige antidumpingtold på importen af ildfaste chamottesten med oprindelse i Den Kinesiske Folkerepublik

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3283/94 af 22. december 1994 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 23,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (2), særlig artikel 11,

under henvisning til forslag fra Kommissionen, og

ud fra følgende betragtninger:

Kommissionen indførte ved forordning (EF) nr. 1878/95 (3) en midlertidig antidumpingtold på importen af ildfaste chamottesten med oprindelse i Den Kinesiske Folkerepublik;

undersøgelsen af de faktiske forhold er endnu ikke afsluttet, og Kommissionen har på grund af manglende samarbejdsvilje hos producenter/eksportører i eksportlandet underrettet den kinesiske mission ved De Europæiske Fællesskaber om, at den har til hensigt at foreslå en forlængelse af gyldigheden af den midlertidige told med to måneder;

den kinesiske mission ved De Europæiske Fællesskaber har ikke gjort indsigelse herimod -

UDSTEDT FØLGENDE FORORDNING:

Artikel 1

Gyldigheden af den midlertidige antidumpingtold på importen af ildfaste chamottesten med oprindelse i Den Kinesiske Folkerepublik, der indførtes ved forordning (EF) nr. 1878/95, forlænges herved med to måneder og udløber den 30. januar 1996. Antidumpingtolden finder ikke længere anvendelse, hvis Rådet inden denne dato træffer endelige foranstaltninger, eller proceduren afsluttes i henhold til artikel 9 i forordning (EØF) nr. 2423/88.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. november 1995.

På Rådets vegne

P. SOLBES MIRA

Formand

(1) EFT nr. L 349 af 31. 12. 1994, s. 1. Forordningen er senest ændret ved forordning (EF) nr. 1251/95 (EFT nr. L 122 af 2. 6. 1995, s. 1).

(2) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).

(3) EFT nr. L 179 af 29. 7. 1995, s. 56.
RÅDETS FORORDNING (EF) Nr. 2736/95 af 27. november 1995 om forlængelse af gyldigheden af den midlertidige antidumpingtold på importen af aktivt kul i pulverform med oprindelse i Den Kinesiske Folkerepublik

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3283/94 af 22. december 1994 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 23,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (2), særlig artikel 11,

under henvisning til forslag fra Kommissionen, og

ud fra følgende betragtninger:

Kommissionen indførte ved forordning (EF) nr. 1984/95 (3) en midlertidig antidumpingtold på importen af aktivt kul i pulverform med oprindelse i Den Kinesiske Folkerepublik;

undersøgelsen af de faktiske forhold er endnu ikke afsluttet, og Kommissionen har underrettet de eksportører, som vides berørt af sagen, om, at den har til hensigt at foreslå en forlængelse af gyldigheden af den midlertidige told med to måneder;

eksportørerne har ikke gjort indsigelse herimod -

UDSTEDT FØLGENDE FORORDNING:

Artikel 1

Gyldigheden af den midlertidige antidumpingtold på importen af aktivt kul i pulverform med oprindelse i Den Kinesiske Folkerepublik, der indførtes ved forordning (EF) nr. 1984/95, forlænges med to måneder og udløber den 16. februar 1996. Antidumpingtolden finder ikke længere anvendelse, hvis Rådet inden denne dato træffer endelige foranstaltninger, eller proceduren afsluttes i henhold til artikel 9 i forordning (EØF) nr. 2423/88.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. november 1995.

På Rådets vegne

P. SOLBES MIRA

Formand

(1) EFT nr. L 349 af 31. 12. 1994, s. 1. Forordningen er senest ændret ved forordning (EF) nr. 1251/95 (EFT nr. L 122 af 2. 6. 1995, s. 1).

(2) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).

(3) EFT nr. L 192 af 15. 8. 1995, s. 14.
KOMMISSIONENS FORORDNING (EF) Nr. 2838/95 af 8. december 1995 om ændring af forordning (EØF) nr. 3846/87 for så vidt angår nomenklaturen over eksportrestitutioner i fjerkræsektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 8, stk. 12, og

ud fra følgende betragtninger:

Kommissionens forordning (EF) nr. 2448/95 af 10. oktober 1995 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (3) fastsætter med virkning fra 1. januar 1996 underopdelinger af KN-koderne 0105 19 10, 0105 91 00 og 0207 39 90 samt en fuldstændig omarbejdning af KN-position 0207;

i Kommissionens forordning (EØF) nr. 3846/87 (4), senest ændret ved forordning (EF) nr. 2453/95 (5), er der på grundlag af den kombinerede nomenklatur fastsat en nomenklatur over eksportrestitutioner for landbrugsprodukter; sidstnævnte nomenklatur bør tilpasses efter ovennævnte ændringer;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

I bilaget til forordning (EØF) nr. 3846/87 erstattes delen vedrørende sektor 7 af bilaget til nærværende forordning.

Artikel 2

Denne forordning træder i kraft den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 77.

(2) EFT nr. L 349 af 31. 12. 1994, s. 105.

(3) EFT nr. L 259 af 30. 10. 1995, s. 1.

(4) EFT nr. L 366 af 24. 12. 1987, s. 1.

(5) EFT nr. L 252 af 20. 10. 1995, s. 15.

BILAG

»7. Fjerkrækød

>TABELPOSITION>
KOMMISSIONENS FORORDNING (EF) Nr. 2845/95 af 7. december 1995 om indstilling af fiskeri efter tunge fra fartøjer, som fører belgisk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og

ud fra følgende betragtninger:

Rådets forordning (EF) nr. 3362/94 af 20. december 1994 om fastsættelse for 1995 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (2), senest ændret ved forordning (EF) nr. 2780/95 (3), fastsætter kvoter for tunge i 1995;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af tunge i farvandene i ICES-område VII a, taget af fartøjer, som fører belgisk flag eller er registreret i Belgien, nået den for 1995 tildelte kvote; Belgien har forbudt fiskeri efter denne bestand med virkning fra den 2. november 1995; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af tunge i farvandene i ICES-område VII a fra fartøjer, der fører belgisk flag eller er registreret i Belgien, må antages at have opbrugt den kvote, der er tildelt Belgien for 1995.

Fiskeri efter tunge i farvandene i ICES-område VII a fra fartøjer, der fører belgisk flag eller er registreret i Belgien, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 2. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. december 1995.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 363 af 31. 12. 1994, s. 1.

(3) EFT nr. L 289 af 2. 12. 1995, s. 1.